
Plaanimaterjali alusel moodustatava 

katastriüksuse piiride ja pindala kinnitamine, 

Aleksander Puškini tn 26
1.  Asjaolud ja menetluse käikP

Narva linnas, aadressil Aleksander Puškini tn 26 asub mitmekorruseline ühiselamu hoone, mille 615/1000 mõttelist osa kuulub Narva linnale ja 385/1000 mõttelist osa kuulub Riiklikule Piirivalve Ametile. Antud hoone teenindamiseks moodustatakse plaanimaterjalil katastriüksus Narva linn, Aleksander Puškini tn 26. Kuna katastriüksus moodustatakse plaanimaterjali alusel siis tuleks kinnitada moodustatava Aleksander Puškini tn 26 katastriüksuse andmed.
385/1000 mõttelist osa maaüksusest jäeti siseministri 16.102012 käskkirjaga nr 1-3/119 riigi omandisse. 
615/1000 mõttelist osa maaüksusest on Ida-Viru maavanema 20.09.2012 korraldusega nr 8-8/694 antud Narva linna munitsipaalomandisse. Antud korralduse punkti 2 kohaselt läheb maa omandiõigus üle kohalikule omavalitsusele maa riigi maakatastris registreerimisest arvates. 
2.  Õiguslikud Alused
2.1 Vabariigi Valitsuse 29.04.1997.a määrusega nr 88 kinnitatud plaani- või kaardimaterjali alusel katastriüksuse moodustamise korra punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.2 Narva Linnavolikogu 23.08.2012.a otsuse nr 105 „615/1000 mõttelist osa maaüksusest munitsipaalomandisse taotlemine ja sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–Ameti Ida–Viru katastribüroosse. 
2.3 Maareformi seaduse § 28 lõike 1 punkti 1 alusel munitsipaalomandisse antakse munitsipaalomandisse jäävate hoonete ja rajatiste alune ning neid teenindav maa. 
2.4 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.

3.  otsus
Kinnitada Aleksander Puškini tn 26 plaanimaterjali alusel moodustatava katastriüksuse piirid ning järgmised andmed:
3.1 katastriüksuse number 132, katastrikaardi number: 65.834; 

3.2 katastriüksuse sihtotstarve: elamumaa;

3.3 katastriüksuse pindala: 3774 m2, sellest ehitise alune maa: 873 m2;
3.4 katastriüksuse maksustamishind: 8450 (Kaheksa tuhat nelisada viiskümmend) eurot;
3.5 maa omanik: Narva linn.

4.Rakendussätted
4.1 Käesolev korraldus jõustub teatavakstegemisest.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

